**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERĖMIMO KLAIPĖDOS MIESTO SAVIVALDYBĖS NUOSAVYBĖN“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant neatlygintinai perimti iš UAB „Eika“ Klaipėdos miesto savivaldybės nuosavybėn vandentiekio (unikalus Nr. 2100-1108-1015, ilgis 582,20 m) ir buitinių nuotekų (unikalus Nr. 2100-1107-7013, ilgis 628,62 m) tinklus, esančius Sūkurio gatvėje, Klaipėdoje.

**2. Projekto rengimo priežastys ir kuo remiantis parengtas sprendimo projektas.**

UAB „Eika“ pagal parengtą projektą įrengė vandentiekio ir buitinių nuotekų tinklus Sūkurio gatvėje, Klaipėdoje. 2002-02-12 Pripažinimo tinkamu naudoti aktu nurodyti inžineriniai tinklai pripažinti tinkamais naudoti.

Šie inžineriniai tinklai įrengti valstybinėje žemėje ir skirti kvartalo buitinių nuotekų nuvedimui ir vandens tiekimui. AB „Klaipėdos vanduo“ nurodė, kad minėti vandentiekio ir buitinių nuotekų tinklai gali būti perimami savivaldybės nuosavybėn ir vėliau perduodami AB „Klaipėdos vanduo“.

UAB „Eika“ kreipėsi į Klaipėdos miesto savivaldybę su prašymu neatlygintinai priimti nurodytus vandentiekio ir buitinių nuotekų tinklus.

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Savivaldybės pagal sandorius gali įgyti turtą savo nuosavybėn.

**3. Kokių rezultatų laukiama.**

Perėmus nurodytą turtą savivaldybei nuosavybės teise, savivaldybė galėtų užtikrinti tinkamą šio turto funkcionavimą ir priežiūrą.

**4. Sprendimo projekto rengimo metu gauti specialistų vertinimai.**

2015-08-12 AB „Klaipėdos vanduo“ raštas Nr. 2015/S.01-2780.

**5. Lėšų poreikis sprendimo įgyvendinimui.**

Nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodami tinkamai įrengti inžineriniai tinklai.

Teikiame svarstyti šį sprendimo projektą.

PRIDEDAMA:

1. UAB „Eika“ raštas, 1 lapas;

2. 2002-02-12 Pripažinimo tinkamu naudoti aktas, 4 lapai;

3. 2015-08-12 AB „Klaipėdos vanduo“ raštas Nr. 2015/S.01-2780, 1 lapas;

4. Nekilnojamojo turto registro išrašai, 2 lapai.

Turto skyriaus vedėjas Edvardas Simokaitis